Näiteks kui piimatootja X laseb kalendriaastas turule 100 t kilepakendit. Juhul kui piimatootja taaskasutas 10 tonni ehk 10% enda poolt turule lastud kilepakenditest, siis tuleb piimatootjal tasuda aktsiis 45 tonni kilepakendite eest, sest pakendiaktsiisist vabastuse saamiseks oleks ta pidanud koguma ja taaskasutama 55 t kilepakendeid. Antud näite puhul oleks tasutav pakendiaktsiisi summa 1800000 kr.     Pakendiaktsiisi seadusega pakendiettevõtjale tootjale pandud kohustuste üleandmine    Pakendiettevõtja tootja võib pakendiaktsiisi seadusega sätestatud kohustused anda kirjaliku lepinguga üle ainult pakendiettevõtjate poolt asutatud ja keskkonnaministri poolt akrediteeritud taaskasutusorganisatsioonile.  Käesoleva seadusega sätestatud kohustused kirjaliku lepinguga taaskasutusorganisatsioonile üle andnud aktsiisimaksja, kes on täitnud oma kohustused taaskasutusorganisatsiooni ees, ei ole vastutav  pakendijäätmete taaskasutamise sihtarvude täitmise ning pakendiregistrile ja muudele pädevatele organitele info edastamise eest.      Pakendiettevõtja    Pakendiettevõtja on isik, kes majandus- või kutsetegevuse raames pakendab kaupa, veab sisse või müüb pakendatud kaupa. Lihtsuse mõttes jagama pakendiettevõtjad kahte ossa: Pakendiettevõtja tootja, mis sisaldab endas ka pakendatud kauba maaletoojaid ja importijaid- ettevõtted, kes lasevad turule enda poolt toodetud ja  pakendatud kaupu ja enda poolt sisseveetud või imporditud kaupu.  Pakendiettevõtja kaupmees- ettevõtja, kes müüb pakendatud kaupa lõpptarbijale    NB! Juhul kui kaupmees kasutab toodete müümisel täiendavat pakendamist (salatikarbid) loetakse teda tootjaks kasutatud pakendimaterjali massi ulatuses. (Kaupmehe kohustusi vaata kaupmehe alalõigu alt.)